हिंदू पञ्चाङ्ग की ग्यारहवीं तिथि को एकादशी कहते हैं। यह तिथि मास में दो बार आती है। एक पूर्णिमा होने पर और दूसरी अमावस्या होने पर। पूर्णिमा से आगे आने वाली एकादशी को कृष्ण पक्ष की एकादशी और अमावस्या के उपरान्त आने वाली एकादशी को शुक्ल पक्ष की एकादशी कहते हैं। इन दोनों प्रकार की एकादशियोँ का हिन्दू धर्म में बहुत महत्त्व है।एकादशी भगवन श्री हरी को बहुत प्रिय है , माना जाता है की इस दिन जो व्यक्ति अन्न खाता है वह बहुत बड़े पाप का भागी बनता है।

एकादशी तिथि विवरण
-----------------

वर्ष के प्रत्येक मास के शुक्ल व कृष्ण पक्ष मे आनेवाले एकादशी तिथियों के नाम, निम्न तालिका मे दिया गया है |

| वैदिक मास | पालक देवता | शुक्लपक्ष एकादशी | कृष्णपक्ष एकादशी |
| --- | --- | --- | --- |
| चैत्र (मार्च-अप्रैल) | विष्णु | कामदा | वरूथिनी |
| वैशाख (अप्रैल-मई) | मधुसूदन | मोहिनी | अपरा |
| ज्येष्ठ (मई-जून) | त्रिविक्रम | निर्जला | योगिनी |
| आषाढ़ (जून-जुलाई) | वामन | देवशयनी | कामिका |
| श्रावण (जुलाई-अगस्त) | श्रीधर | पुत्रदा | अजा |
| भाद्रपद (अगस्त-सितंबर) | हृशीकेश | परिवर्तिनी | इंदिरा |
| आश्विन (सितंबर-अक्टूबर) | पद्मनाभ | पापांकुशा | रमा |
| कार्तिक (अक्टूबर-नवंबर) | दामोदर | प्रबोधिनी | उत्पन्ना |
| मार्गशीर्ष (नवंबर-दिसम्बर) | केशव | मोक्षदा | सफला |
| पौष (दिसम्बर-जनवरी) | नारायण | पुत्रदा | षटतिला |
| माघ (जनवरी-फरवरी) | माधव | जया | विजया |
| फाल्गुन (फरवरी-मार्च) | गोविंद | आमलकी | पापमोचिनी |
| अधिक (3 वर्ष में एक बार) | पुरुषोत्तम | पद्मिनी | परमा |

इस प्रकार वर्ष मे कम से कम 24 एकादशी हो सकती हैं, परन्तु अधिक मास की स्थति मे यह संख्या 26 भी हो सकती है।

व्रत
----

एकादशी व्रत करने की इच्छा रखने वाले मनुष्य को दशमी के दिन से कुछ अनिवार्य नियमों का पालन करना पड़ेगा। इस दिन मांस, कांदा (प्याज), मसूर की दाल आदि का निषेध वस्तुओं का सेवन नहीं करना चाहिए। रात्रि को पूर्ण ब्रह्मचर्य का पालन करना चाहिए तथा भोग-विलास से दूर रहना चाहिए।

एकादशी के दिन प्रात: लकड़ी का दातुन न करें, नींबू, जामुन व आम के पत्ते लेकर चबा लें और उँगली से कंठ सुथरा कर लें, वृक्ष से पत्ता तोड़ना भी ‍वर्जित है। अत: स्वयं गिरा हुआ पत्ता लेकर सेवन करें। यदि यह सम्भव न हो तो पानी से बारह बार कुल्ले कर लें। फिर स्नानादि कर मंदिर में जाकर गीता पाठ करें व पुरोहितजी से गीता पाठ का श्रवण करें। प्रभु के सामने इस प्रकार प्रण करना चाहिए कि 'आज मैं चोर, पाखण्डी और दुराचारी मनुष्यों से बात नहीं करूँगा और न ही किसी का मन दुखाऊँगा। रात्रि को जागरण कर कीर्तन करूँगा।'

'ॐ नमो भगवते वासुदेवाय' इस द्वादश मन्त्र का जाप करें। राम, कृष्ण, नारायण आदि विष्णु के सहस्रनाम को कण्ठ का भूषण बनाएँ। भगवान विष्णु का स्मरण कर प्रार्थना करें कि- हे त्रिलोकीनाथ! मेरी लाज आपके हाथ है, अत: मुझे इस प्रण को पूरा करने की शक्ति प्रदान करना। 

यदि भूलवश किसी निन्दक से बात कर भी ली तो भगवान सूर्यनारायण के दर्शन कर धूप-दीप से श्री‍हरि की पूजा कर क्षमा माँग लेना चाहिए। एकादशी के दिन घर में झाड़ू नहीं लगाना चाहिए, क्योंकि चींटी आदि सूक्ष्म जीवों की मृत्यु का भय रहता है। इस दिन बाल नहीं कटवाना चाहिए। न नही अधिक बोलना चाहिए। अधिक बोलने से मुख से न बोलने वाले शब्द भी निकल जाते हैं।

इस दिन यथा‍शक्ति दान करना चाहिए। किन्तु स्वयं किसी का दिया हुआ अन्न आदि कदापि ग्रहण न करें। दशमी के साथ मिली हुई एकादशी वृद्ध मानी जाती है। वैष्णवों को योग्य द्वादशी मिली हुई एकादशी का व्रत करना चाहिए। त्रयोदशी आने से पूर्व व्रत का पारण करें।

फलाहारी को गाजर, शलजम, गोभी, पालक, कुलफा का साग इत्यादि का सेवन नहीं करना चाहिए। केला, आम, दाख (अंगूर), बादाम, पिस्ता इत्यादि अमृत फलों का सेवन करें। प्रत्येक वस्तु प्रभु को भोग लगाकर तथा तुलसीदल छोड़कर ग्रहण करना चाहिए। द्वादशी के दिन ब्राह्मणों को मिष्ठान्न, दक्षिणा देना चाहिए। क्रोध नहीं करते हुए मधुर वचन बोलने चाहिए।

एकादशी के प्रकार
----------------

एकादशी दो प्रकार की होती है।

1 सम्पूर्णा 

2. विद्धा

1) सम्पूर्णा - सम्पूर्णा तिथि में केवल एकादशी तिथि होती है अन्य किसी तिथि का उसमे मिश्रण नहीं होता 

2) विद्धा -विद्धा एकादशी दो प्रकार की होती है-

2. A) पूर्वविद्धा

2. B) परविद्धा 

2. A) पूर्वविद्धा - जिस एकादशी में दशमी मिश्रित हो उसे पूर्वविद्धा एकादशी कहते हैं। यदि एकादशी के दिन अरुणोदय काल (सूरज निकलने से 1घंटा 36 मिनट का समय) में यदि दशमी का नाम मात्र अंश भी रह गया तो ऐसी एकादशी पूर्वविद्धा दोष से दोषयुक्त होने के कारण वर्जनीय है यह एकादशी दैत्यों का बल बढ़ाने वाली है। पुण्यों का नाश करने वाली है।

इसका पुराणों में एक कारण बताया जाता है , भगवन वाराह और हिरणयाकश्यपु के मध्य युद्ध बहुत समय तक चलता रहा किन्तु उसकी मृत्यु नहीं हो रही थी देवताओं ने उसका कारण पूछा तो भगवान हरी ने कहा यदि दशमी युक्त एकादशी दैत्यों का बल बढ़ाने वाली है जिस कारण इसका बल बढ़ रहा है , ऐसी एकादशी पूर्वविद्धा दोष से दोषयुक्त होने के कारण वर्जनीय है 

*वासरं दशमीविधं दैत्यानां पुष्टिवर्धनम ।*

*मदीयं नास्ति सन्देह: सत्यं सत्यं पितामहः ॥ [पद्मपुराण]*

*पद्मपुराण] के अनुसार* दशमी मिश्रित एकादशी दैत्यों के बल बढ़ाने वाली है इसमें कोई भी संदेह नहीं है।

2. B) परविद्धा - द्वादशी मिश्रित एकादशी को परविद्धा एकादशी कहते हैं।

*द्वादशी मिश्रिता ग्राह्य सर्वत्र एकादशी तिथि।*

द्वादशी मिश्रित एकादशी सर्वदा ही ग्रहण करने योग्य है।

इसलिए भक्तों को परविद्धा एकादशी ही रखनी चाहिए। ऐसी एकादशी का पालन करने से भक्ति में वृद्धि होती है। दशमी मिश्रित एकादशी से तो पुण्य क्षीण होते हैं।होते हैं।

सन्दर्भ
-------

1. ↑  ""ekadashi detailed information "".  (hindi में). 2024-04-05. अभिगमन तिथि 2024-04-05. `|firstlast=` missing `|lastlast=` in first (मदद); `|website=` में बाहरी कड़ी (मदद)सीएस1 रखरखाव: नामालूम भाषा (link)

| * दे
* वा
* सं
हिन्दू काल गणना |
| --- |
| छोटी इकाइयाँ | तृसरेणु ·  त्रुटि ·  वेध ·  लव ·  निमेष ·  क्षण ·  काष्ठा · लघु · दण्ड · मुहूर्त · याम · प्रहर · दिवस · अहोरात्रम | समय मापन वेधशाला, दिल्ली |
| मध्य इकाइयाँ | सप्ताह ·  पक्ष ·  मास ·  ऋतु ·  अयन ·  वर्ष |
| बड़ी इकाइयाँ | दिव्य वर्ष ·  युग ·  (सत्य/कृत ·  त्रेता ·  द्वापर ·  कलि) ·  महायुग ·  चतुर्युगी ·  मन्वन्तर ·  कल्प ·  ब्रह्मा\_की\_आयु |
| सप्ताह | सोम ·  मंगल ·  बुध ·  गुरु/बृहस्पति ·  शुक्र · शनिश्चर ·  रवि |
| तिथि | पूर्णिमा ·  प्रतिपदा ·  द्वितीया ·  तृतीया ·  चतुर्थी ·  पंचमी ·  षष्ठी ·  सप्तमी ·  अष्टमी ·  नवमी ·  दशमी ·  एकादशी ·  द्वादशी ·  त्रयोदशी ·  चतुर्दशी ·  अमावस्या |
| मास | चैत्र ·  वैशाख ·  ज्येष्ठ ·  आषाढ़ ·  श्रावण · भाद्रपद ·  आश्विन · कार्तिक ·  अग्रहायण ·  पौष ·  माघ  ·  फाल्गुन |
| हिन्दू संवत | कलियुग संवत 3102 ईपू ·  सप्तर्षि संवत 3076 ईपू ·  विक्रमी संवत 57 ईपू ·  शक संवत 78 ई.पू. |


| * दे
* वा
* सं
हिन्दू पर्व-त्यौहार |
| --- |
| हिन्दू त्यौहार | 
* गणेश चतुर्थी
* वसन्त पञ्चमी
* मकर संक्रान्ति
* महाशिवरात्रि
* होली
* राम नवमी
* हरछठ (हलषष्ठी)
* जन्माष्टमी
* चकचंदा
* हर‌ियाली तीज
* रक्षाबन्धन
* नवरात्रि
* दशहरा
* दुर्गा पूजा
* करवा चौथ
* अहोई अष्टमी
* धनतेरस
* नर्क चतुर्दशी
* दीपावली
* गोवर्धन पूजा
* भाई दूज
* छठ पूजा
* ओणम
* पोंगल
* रथयात्रा
* अराणमुला नौका दौड़
* त्रिचूरपूरम
* विषुक्कणि
* कारतीगई दीपम
* उगादि
* विशाखा उत्सव
* तिरुवतिरा

 | Hindu Om |
| पवित्र दिवस | 
* अमावस्या
	+ मौनी
	+ सोमवती
* प्रदोष
* अनंत चतुर्दशी
* अक्षय तृतीया
* सत्य नारायण कथा
* पितृ विसर्जन अमावस्या
* अक्षय नवमी
* हरतालिका व्रत
* ऋषिपंचमी

 |
| **एकादशी व्रत** | 
* कामदा एकादशी
* वरूथिनी एकादशी
* मोहिनी एकादशी
* अपरा एकादशी
* निर्जला एकादशी
* योगिनी एकादशी
* देवशयनी एकादशी
* कामिका एकादशी
* पुत्रदा एकादशी
* अजा एकादशी
* परिवर्तिनी एकादशी
* इंदिरा एकादशी
* पापांकुशा एकादशी
* रमा एकादशी
* देव प्रबोधिनी एकादशी
* उत्पन्ना एकादशी
* मोक्षदा एकादशी
* सफला एकादशी
* षटतिला एकादशी
* जया एकादशी
* विजया एकादशी
* आमलकी एकादशी
* पापमोचिनी एकादशी
* पद्मिनी एकादशी
* परमा एकादशी

 |
| **पूर्णिमा** | 
* चैत्र (हनुमान जयंती)
* वैशाख (बुद्ध जयंती)
* ज्येष्ठ (वट सावित्री)
* आषाढ़ (गुरू-पूर्णिमा)
* श्रावण पूर्णिमा
* भाद्रपद पूर्णिमा
* आश्विन (शरद पूर्णिमा)
* कार्तिक पूर्णिमा
* अग्रहण्य पूर्णिमा
* पौष पूर्णिमा
* माघ (माघ मेला)
* फाल्गुन (होली)

 |
| 
        हिन्दू धर्म        साँचा पृष्ठ हिन्दू पृथ्वी       साँचा पृष्ठहिन्दू धर्म सूचना मंजूषा        साँचा पृष्ठवैदिक साहित्य       साँचा पृष्ठहिन्दू देवी देवता एवं लेख        साँचा पृष्ठहिन्दू तीर्थ  |

बाहरी कड़ियाँ
-------------